text: বিনম্র শ্রদ্ধা আর ভালোবাসায় রামগঞ্জে পালিত হয়েছে বঙ্গবন্ধুর শাহাদত বার্ষিকী | আমার লক্ষ্মীপুর
  Home খবর বিনম্র শ্রদ্ধা আর ভালোবাসায় রামগঞ্জে পালিত হয়েছে বঙ্গবন্ধুর শাহাদত বার্ষিকী
  বিনম্র শ্রদ্ধা আর ভালোবাসায় রামগঞ্জে পালিত হয়েছে বঙ্গবন্ধুর শাহাদত বার্ষিকী
  বঙ্গবন্ধুর জিবনীর উপর রচনা প্রতিযোগীতায় বিজয়ীদের মাঝে পুরস্কার তুলে দিচ্ছেন অতিথিবৃন্দ।
  আমার লক্ষ্মীপুর ডট কম, রামগঞ্জ, ১৫ আগষ্ট: শোক-বিনম্র শ্রদ্ধা আর ভালোবাসায় হাজার বছরের শ্রেষ্ঠ বাঙ্গালি জাতির জনক বঙ্গবন্ধু শেখ মুজিবুর রহমানের ৪৪তম শাহাদত বার্ষিকী পালিত হয়েছে রামগঞ্জে। রামগঞ্জ উপজেলা প্রশাসন ও উপজেলা আওয়ামীলীগের উদ্যেগে পালিত হয়েছে বঙ্গবন্ধুর শাহাদত বার্ষিকী।
  শাহাদত বার্ষিকীর আলোচনা সভার পূর্বে রামগঞ্জ উপজেলা প্রশাসনের উদ্যেগে শহরে র‌্যালীর আয়োজন করা হয়।
  শোক র‌্যালি শেষে সকাল ১১টায় রামগঞ্জ উপজেলা পরিষদ মিলনায়তনে উপজেলা নির্বাহী অফিসার মুনতাসির জাহানের সভাপতিত্বে আলোচনা সভা অনুষ্ঠিত হয়।
  উপজেলা মাধ্যমিক শিক্ষা কর্মকর্তা মিজানুর রহমানের সঞ্চালনায় আয়োজিত শোক সভায় বক্তব্য রাখেন, রামগঞ্জ উপজেলা পরিষদ চেয়ারম্যান মনির হোসেন চৌধুরী, উপজেলা পরিষদ ভাইস চেয়ারম্যান সুরাইয়া আক্তার শিউলী, রামগঞ্জ থানার অফিসার ইনচার্জ মোহাম্মদ আনোয়ার হোসেন, সহকারী কমিশনার (ভূমি) হুমায়ুন রশিদ, উপজেলা প্রাথমিক শিক্ষা কর্মকর্তা মোঃ দৌলতের রহমান, রামগঞ্জ পাইলট বালিকা উচ্চ বিদ্যালয়ের প্রধান শিক্ষক মঞ্জুরুল হক ফারুক, বিভিন্ন দফতরের প্রধানগণ।